

Οί 9 ί(Λΐ 5 ^ 9 ηεοΙ βγ I 
ΤΗθοϋοΓοε Μουιηαρι 
ϋβΐβ: 2007.02. Μπ3:37:30 
ΕΕΤ 

Ρθ35θπ: 5ίβΠ8α ΡϋΡ 
(θΓπΟθΟΟβϋ) | 
ΐοοβίίοη: Αϋτβ|5, ΕΙΙίπϊΚο 
Τ γρο9Γ3ίίο 


4615 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 515 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση καθορισμού οριοθέτησης του ποταμού Κλα- 

δέου Δήμου Αρχαίας Ολυμπίας Ν. Ηλείας. 1 

Κήρυξη έκτασης ως αναδασωτέας εμβαδού 10 στρ. 
στη θέση «Τσούκα» Περιφέρειας Αγίου Δημητρίου, 

Δ.Δ. Αλεποχωρίου Δήμου Τριταίας, Ν. Αχάίας. 2 

Κήρυξη ως αναδασωτέας έκτασης εμβαδού 0,014 
στρεμ. στη θέση Σταθακέϊκο, περιφέρειας Δημο¬ 
τικού Διαμερίσματος Καροπλεσίου, του Δήμου 

Ιτάμου, του Νομού Καρδίτσας. 3 

Κήρυξη ως αναδασωτέας εκτάσεως 1,645 στρ. στρεμ¬ 
μάτων, στη θέση «Χαρχαμούσι (13) “εθνικής οδού 
Κατερίνης - Ελασσόνας”, περιφέρειας Δημοτικού 
δάσους Μηλιάς, Δήμου Πέτρας - Νομού Πιερίας». 4 


ΑΠΟΦΑΣΕΙ Σ 

Αριθμ. 3687 (1) 


Έγκριση καθορισμού οριοθέτησης του ποταμού Κλα- 
δέου Δήμου Αρχαίας Ολυμπίας Ν. Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το ν.3200/1955 περί διοικητικής αποκέντρωσης, όπως 
τροποποιήθηκε και συμπληρώθηκε μεταγενέστερα. 

2. Τις διατάξεις του π.δ. 39/1983 περί μεταβιβάσεως 
αρμοδιοτήτων του Υπουργού Δημ. Έργων στις Περιφε¬ 
ρειακές Υπηρεσίες. 

3. Τις διατάξεις του άρθρου 66 του ν. 1622/1986 «περί 
Τοπικής Αυτοδιοίκησης, Περιφερειακής Ανάπτυξης και 
δημοκρατικού προγραμματισμού» όπως αντικαταστά- 
θηκε με τις διατάξεις της παρ. 5 του άρθρου 33 του 
ν. 832/1989. 

4. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

5. Την υπ’ αριθμ. 33/1998 εγκύκλιο του ΥΠΕΧΩΔΕ «Αστυ¬ 
νόμευση ρεμάτων και συντήρηση αντιπλ/κών έργων». 

6. Το ν. 3010/2002 «Εναρμόνιση του ν.1650/1986 με τις 
οδηγίες 97/11 Ε.Ε και 96/61 Ε.Ε διαδικασία οριοθέτησης 

και ρυθμίσεις θεμάτων για τα υδατορέματα και άλλες 
διατάξεις». 

7. Την υπ’ αριθμ. 9622/2.9.2002 απόφαση του Γεν. Γραμ- 
ματέα Περιφέρειας Δυτικής Ελλάδας «περί αναθέσεως 
μέρους των αρμοδιοτήτων Γεν. Γραμματέα στο Διευ¬ 
θυντή Δημοσίων Έργων». 

8. Το από 24.11.2005 απόσπασμα από το υπ’ αριθμ. 
19/2005 πρακτικό της συνεδρίασης του Δημοτικού Συμ¬ 
βουλίου του Δήμου Αρχαίας Ολυμπίας Ν. Ηλείας (αριθμ. 
απόφασης 339/2005), που αποφασίζει ομόφωνα για την 
οριοθέτηση του ποταμού Κλαδέου Δήμου Αρχαίας Ολυ¬ 
μπίας Ν. Ηλείας, όπως αυτή φαίνεται στο από Νοεμβρίου 
2005 Τοπογραφικό Διάγραμμα και στην Υδρολογική - 
Υδραυλική και Περιβαλλοντική μελέτη που συνέταξε η 
Ανδρονίκη Ερμίδου Πολιτικός Μηχανικός και θεώρησε 
η Δ/νση Τεχνικών Υπηρεσιών της Νομαρχιακής Αυτ/σης 
Ηλείας. 

9. Το υπ’ αριθμ. 8971/31.3.2006 έγγραφο της Δ.Τ.Υ.Ν. 
Ηλείας με το οποίο μας διαβίβασε την από Νοεμβρίου 
2005 Τεχνική Έκθεση Υδρολογικής - Υδραυλικής και 
Περιβαλλοντικής μελέτης του προαναφερόμενου Με¬ 
λετητή και Τοπογραφικό διάγραμμα (οριζοντ. Αρ. Σχ. 
3), στο οποίο σημειώνονται με μπλέ γραμμή (γραμμή 
οριοθέτησης) που καθορίζεται από τους αριθμούς Κά- 
1, Ι<ά-2, Κά-63, κα-71, κα-70, κα-1 και κόκκινη γραμμή 
(γραμμή πλημμύρας) οι οριογραμμές καθορισμού της 
οριοθέτησης του ποταμού Κλαδέου Δήμου Αρχαίας 
Ολυμπίας Ν. Ηλείας όπως τα παραπάνω ελέγχθηκαν και 
θεωρήθηκαν από την υπόψη Υπηρεσία (ΔΤΥ Ν. Ηλείας), 
αποφασίζουμε: 

Εγκρίνουμε τον καθορισμό των οριογραμμών του πο¬ 
ταμού Κλαδέου Δήμου Αρχαίας Ολυμπίας Ν. Ηλείας 
που φαίνονται στο Τοπογραφικό διάγραμμα με μπλέ 
και κόκκινη γραμμή και σημειώνονται με τους αριθμούς 
που αναγράφονται στην παραπάνω παράγραφο 9, όπως 
αυτές καθορίσθηκαν από την Υδρολογική - Υδραυλική 
μελέτη που συντάχθηκε από την Ανδρονίκη Ερμίδου 
Πολιτικό Μηχανικό, ελέγχθηκαν δε και θεωρήθηκαν από 
την Δ.Τ.Υ. Νομού. Ηλείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 12 Μαΐου 2006 
Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

Αριθ. 1867 (2) 

Κήρυξη έκτασης ως αναδασωτέας εμβαδού 10 στρ. στη 
θέση «Τσούκα» Περιφέρειας Αγίου Δημητρίου, Δ.Δ. 
Αλεποχωρίου Δήμου Τριταίας, Ν. Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το άρθρο 117 παρ. 3 του Συντάγματος της Χώρας. 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την υπ’ αριθμ. 186/30.6.1998 απόφαση Γ.Γ.Π.Δ.Ε 
«Ασκηση αρμοδιοτήτων Γενικού Γραμματέα Περιφέρει¬ 
ας Δυτ. Ελλάδας επί θεμάτων ΔΑΣΙΚΩΝ και μεταβίβα¬ 
ση του δικαιώματος υπογραφής στους Προϊσταμένους 
Υπηρεσιακών Μονάδων της Περιφέρειας». 

4. Τις διατάξεις του ν. 998/1979« Περί προστασίας των 
Δασών και των δασικών εκτάσεων» και συγκεκριμένα: 

α) Του άρθρου 41 παρ. 1, όπως συμπληρώθηκε με τον 
ν. 3208/2003. 

β) Του άρθρου 38 παρ. 2 ν. 998/1979. 

γ) Του άρθρου 70 παρ. 3 του ν. 998/1979, όπως αντι- 
καταστάθηκε με τον ν. 3208/2003. 

5. Τις σχετικές δ/γές του Υπουργείου Γεωργίας. 

6. Την υπ’ αριθμ. 3686/25.4.2006 πρόταση του Δασαρ¬ 
χείου Πατρών «Περί κηρύξεως εκτάσεως ως αναδασω¬ 
τέας» συνολικού εμβαδού 10 στρ. στη θέση «Τσούκα» 


Περιφέρειας Αγίου Δημητρίου, Δ.Δ. Αλεποχωρίου Δήμου 
Τριταίας, Ν. Αχάίας, αποφασίζουμε: 

Κηρύσσουμε ως Αναδασωτέα, με σκοπό την αποκα¬ 
τάσταση με φυσική αναγέννηση ή τεχνητή αναδάσω¬ 
ση τη δασική βλάστηση που κάηκε από πυρκαγιά στις 
28.2.2006 και διαπιστώθηκε στις 10.4.2006, τη δημόσια 
δασική έκταση με αείφυλλα πλατύφυλλα (δρύς, ασφά- 
λαχτα) σε ποσοστό 40%, εμβαδού (δέκα) στρ., στη θέση 
«Τσούκα», Δ.Δ. Αλεποχωρίου Δήμου Τριταίας Ν. Αχάίας, 
η οποία προσδιορίζεται από τα στοιχεία Α, Β, Γ, Δ, Ε, 
Α όπως αυτά φαίνονται στο συνημμένο τοπογραφικό 
διάγραμμα κλίμακας 1:1000 το οποίο αποτελεί αναπό¬ 
σπαστο μέρος της απόφασης αυτής και έχει όρια: 
Βόρεια: Με δημόσια δασική έκταση 
Νότια: Με δημόσια δασική έκταση 
Ανατολικά: Με δημόσια δασική έκταση 
Δυτικά: Με δημόσια δασική έκταση 
Η απόφαση αυτή ισχύει μετά τη δημοσίευσή της 
στο Δήμο Τριταίας, σύμφωνα με το άρθρο 37 του 
ν. 3200/1955. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 23 Μάίου 2006 

Με εντολή Γ ενικού Γ ραμματέα Περιφέρεια 
Ο Αναπληρωτής Γ ενικός Δ/ντης 
ΧΡΗΣΤΟΣ ΓΙΩΤΣΟΠΟΥΛΟΣ 

Αριθμ. 1363 (3) 

Κήρυξη ως αναδασωτέας έκτασης εμβαδού 0,014 στρεμ. 
στη θέση Σταθακέϊκο, περιφέρειας Δημοτικού Δια¬ 
μερίσματος Καροπλεσίου, του Δήμου Ιταμού, του 
Νομού Καρδίτσας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 117 παρ. 3 του Συντάγμα¬ 
τος της Ελλάδας. 

2. Τις διατάξεις του ν. 3200/1955 «Περί διοικητικής 
αποκεντρώσεως, όπως αυτές τροποποιήθηκαν μετα¬ 
γενέστερα». 

3. Τις διατάξεις του ν. 2503/1997 «Διοίκηση, Οργάνωση, 
Στελέχωση Περιφέρειας κ.λπ.». 

4. Τις διατάξεις του ν. 998/1979 «Περί προστασίας των 
Δασών και των Δασικών εν γένει εκτάσεων της Χώρας 
και ειδικότερα»: 

α) του άρθρου 41 παρ. 1 όπως συμπληρώθηκε με το 
άρθρο 1 παρ. 8 του ν. 3208/2003, 

β) του άρθρου 38 παρ. 1. 

5. Τις υπ’ αριθμ. 160417/1180/8.7.1980 και 182447/3049/ 
24.9.1980 διαταγές του Υπ. Γεωργίας. 

6. Την υπ’ αριθμ. 1860/23.3.2001 (Φ.Ε.Κ. 421/Β/12.4.2001) 
απόφαση Γ ενικού Γ ραμματέα Περιφέρειας Θεσσαλίας 
«Μεταβίβαση αρμοδιοτήτων κ.λπ.». 


7. Την υπ’ αριθμ. 2686/11.5.2006 πρόταση του αρμόδι¬ 
ου Δασαρχείου Καρδίτσας σχετικά με την κήρυξη ως 
αναδασωτέας της αναφερόμενης στο θέμα έκτασης, 
αποφασίζουμε: 

Κηρύσσουμε ως αναδασωτέα δημόσια δασική έκταση 
εμβαδού 0,014 στρεμ. (δέκα τέσσερα τ.μ). Η έκταση αυτή, 
που βρίσκεται στη θέση Σταθακέϊκο, Περιφέρειας Δ.Δ. 
Καροπλεσίου του Δήμου Ιτάμου, του Νομού Καρδίτσας, 
απεικονίζεται με στοιχεία 1-2-3-4-1 στο προσαρτημένο 
στην παρούσα απόφαση μας διάγραμμα το οποίο απο¬ 
τελεί αναπόσπαστο μέρος αυτής και έχει όρια: 

Ανατολικά: Δημόσιο δάσος Καροπλεσίου. 

Δυτικά: Φερόμενες ιδιοκτησίες. 

Βόρεια: Δασικό δρόμο. 

Νότια: Δημόσιο δάσος Καροπλεσίου. 

Σκοποί της κήρυξης της ανωτέρω έκτασης ως ανα¬ 
δασωτέας είναι, η διατήρηση του δασικού χαρακτήρα 
αυτής, ο αποκλεισμός διάθεσής της για άλλη χρήση 
και η αποκατάσταση με φυσική αναγέννηση της κατα- 
στραφείσης από παράνομη εκχέρσωση και κατάληψη 
δασικής βλάστησης αποτελούμενης από δρύς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 16 Μάίου 2006 

Με εντολή Γ ενικού Γ ραμματέα Περιφέρειας 
Ο Διευθυντής 

ΣΩΤΗΡΙΟΣ ΜΠΑΤΑΓΙΑΝΝΗΣ 

Αριθμ. 3064 (4) 

Κήρυξη ως αναδασωτέας εκτάσεως 1,645 στρ. στρεμμά¬ 
των, στη θέση «Χαρχαμούσι (13) “εθνικής οδού Κατε¬ 
ρίνης - Ελασσόνας”, περιφέρειας Δημοτικού δάσους 
Μηλιάς, Δήμου Πέτρας - Νομού Πιερίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις δ/ξεις για διοικητική αποκέντρωση του ν. 3200/1955 
όπως τροποποιήθηκε και συμπληρώθηκε μεταγενέστερα 
με το ν.δ. 532/1970. 

2. Το άρθρο 117 παρ. 3 του Συντάγματος. 

3. Τις διατάξεις του ν. 998/1979 «περί προστασίας των 
δασών κ.λπ.» και ειδικότερα: 

α) Του άρθρου 41 παρ. 1, 

β) του άρθρου 38 παρ. 2. 

4. Τις δ/ξεις του άρθρου 12 παρ. 2 του ν. 2040/1992 
που αντικαταστάθηκε με την παρ. 15 του άρθρου 1 του 
ν. 3208/2003. 

5. Τις δ/ξεις του ν. 2240/1994 «συμπλήρωση δ/ξεων για 
τη Νομική Αυτοδιοίκηση αρ. 6 παρ. 7». 

6. Του ν. 2399 (ΦΕΚ 90/Α/27.5.1996) «Υλοποίηση της 
εισοδηματικής πολιτικής έτους 1996 για μισθούς και 
συντάξεις». 

7. Τις δ/ξεις του Υπουργείου Γεωργίας: 

α) 160417/1180/8.7.1980. 

β) 182447/3049/24.9.1990. 

8. Την υπ’ αριθμ. 5631/11.8.2000 απόφαση του Γενικού 
Γραμματέα Περιφέρειας Κεντρικής Μακεδονίας. 

9. Την από 3.5.2006 πρόταση της Δασονόμου Μ. Καρα¬ 
βάνα «περί κηρύξεως Αναδασωτέας της αναφερομένης 
στο θέμα εκτάσεως», αποφασίζουμε: 


Κηρύσσουμε ως αναδασωτέα με σκοπό τη διατήρηση 
του χαρακτήρα του δάσους της κοίτης του ρέματος 
που εκχερσώθηκε παράνομα από τον Ιωάννη Τζήκα 
του Αντωνίου, τη δημοτική έκταση (Δ.Δ. Μηλιάς), που 
βρίσκεται στη θέση «Χαρχαμούσι (13)» περιφέρειας 
Δημοτικού Διαμερίσματος Μηλιάς - Δήμου Πέτρας Ν. 
Πιερίας. 

Προσδιορίζεται από τα στοιχεία Ε3= Α1-Α2-Α3-01-0- 
Π-Ρ-Σ-Τ-Υ-Φ-Α1 και Ε2= Ξ-Ξ1-Μ-Ν-Ξ συνολικού εμβαδού 
Ε3+Ε2= 1,645 στρ. και έχει όρια: 

Ε3 

Ανατολικά: Με αγρό ιδίου και ρέμα. 

Δυτικά: Με Εθνική οδό Κατερίνης - Ελασσόνας. 

Βόρεια: Με αγρό ιδίου. 

Νότια: Με ρέμα. 

Ε2 

Ανατολικά: Με αγρό ιδίου. 

Δυτικά: Με αγρό ιδίου. 

Βόρεια: Με αγρό ιδίου. 

Νότια: Με ρέμα. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. Η απο¬ 
κατάσταση της δασικής βλάστησης θα γίνει με φυσική 
αναγέννηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 3 Μαΐου 2006 

Με εντολή Γ ενικού Γ ραμματέα Περιφέρειας 
Ο Προϊστάμενος Δ/νσης Δασών 
ΑΘ. ΚΑΡΑΪΣΚΟΣ 

